stanford-oval/wikipedia huggingface dataset:
אמת המים העתיקה של הקרוטון
רקע

לאי מנהטן, המוקף בנהרות מליחים, הייתה אספקה מוגבלת של מים מתוקים. היא הידלדלה כשהעיר גדלה במהירות לאחר מלחמת העצמאות האמריקאית, ומקורות מים מתוקים זוהמו במי שפכים. לפני הקמת אמת המים, תושבי ניו יורק השיגו מים מבורות מים, בארות, מעיינות טבעיים ומקווי מים אחרים. גידול מהיר של האוכלוסייה במאה ה-19, ופלישה לאזורים אלה כשמנהטן התקדמה צפונה יותר לאזור וול סטריט דהיום, הובילו לזיהום של מקורות המים הללו. זאת ועוד, כשהעיר נהרסה על ידי מגפת הכולרה ב-1832 והשריפה הגדולה(אנ') ב-1835, התבררה חוסר ההתאמה של מערכת המים של הבארות ובורות מים, ונבדקו חלופות רבות. בסופו של דבר התברר, שרק נהר קרוטון בצפון מחוז ווסטצ'סטר נמצא נושא מים מספיקים, בכמות ובאיכות, כדי לשרת את העיר. בניית מערכת ההעברה החלה ב-1837, והושלמה ב-1848.
הבנייה וההפעלה

במרץ 1833, מונה מייג'ור דייוויד בייטס דאגלס (אנ'), פרופסור להנדסה באקדמיה הצבאית של ווסט פוינט, לסַקֵר ולהעריך את התוואי המוצע. בשנת 1837, החלה בנייה של פרויקט הנדסי ענק, כדי להסיט מים ממקורות בצפון המדינה, בעקבות מסלול שנסקר על ידי דאגלס ובפיקוח יורשו של דאגלס, המהנדס הראשי ג'ון ב. ג'רוויס (אנ'). נהר קרוטון נסכר, נבנו אמות מים, נחפרו מנהרות, הונחו צנרת ונוצרו מאגרי מים.
הפרויקט החל בבניית סכר ברוחב 76 מ' ובגובה 17 מ' כ-10 ק"מ במעלה הזרם של שפך נהר קרוטון, סכר הבנייה המשמעותי הראשון בארצות הברית. סכר קרוטון הישן נבנה מגושים מרובעים של גרניט ומלט. הסכר העלה את מפלס נהר קרוטון ב-12 מ', ויצר מאגר באורך 8 ק"מ, שגודלו היה כ-1,620 דונם, ובעל קיבולת של 1.8 מיליון מ"ק, והוא היה ממוקם בגובה של 51 מ' מעל פני הים ונקרא אגם קרוטון.
אמת המים המוזנת על ידי כוח הכבידה ירדה בשיפוע קבוע של כ-0.02% מהמאגר אל העיר ניו יורק. צנרת ברזל עטופה בלבנים הונחה, עם מגדלי אוורור חרוטיים כל קילומטר לערך, כדי להקל על הלחץ ולשמור על טריות המים. מלט הידראולי נוסף במקום שבו חצתה אמת המים נהרות. אמת המים השתרעה מסכר קרוטון הישן(אנ') בצפון מחוז ווסטצ'סטר, ועד לנהר הארלם, שם הוא המשיך מתחת ובצמוד לגשר הגבוה ברחוב 173 ובמורד הצד המערבי של מנהטן, ולבסוף לתוך מאגר מים שמוקם ב"מרובע" שבין הרחובות ה-79 (אנ') וה-86 (אנ') ובין השדרה השישית והשביעית. האתר הוא כיום "המדשאה הגדולה ובריכת הצבים" (אנ') שבסנטרל פארק. 130,000 מ"ק זרמו אליו מדי יום מצפון ווסטצ'סטר.
אמת המים נפתחה לשימוש הציבור ביום 14 באוקטובר 1842.
מאגר נוסף, הידוע כיום בשם מאגר ז'קלין קנדי אונאסיס (אנ'), נפתח בשנת 1862, כדי לתת מענה לביקוש הגובר של העיר למים. המאגר תוכנן על ידי מעצבי הסנטראל פארק, כדי לקבל מראה של אגם טבעי.
בשנת 1863 אישר בית המחוקקים בניו יורק בניית מאגר בהייברידג' (אנ') מנהטן ומגדל המים, כדי לספק לחץ מים לבניינים הממוקמים בגובה רב באזור שמסביב. הפרויקט תוכנן על ידי המהנדס הראשי של אמת המים קרוטון. הבנייה החלה בשנת 1866 והסתיימה בשנת 1872. מנועי קיטור שאבו מים מאמת המים כ-10 מטר לתוך המאגר, ולאחר מכן שאבו אותם עוד כ-61 מ' לראש מגדל המים לתוך מכל, עם קיבולת של 47,000 גלונים (180,000 ליטר).
אמת המים העתיקה הסתיימה היכן שכיום הספרייה המרכזית של העיר ובריינט פארק (אנ'), בין רחוב 40 (אנ') לרחוב 42 (אנ'). זה היה מאגר ההפצה של אמת המים העתיקה של קרוטון, ונקודת הסיום שלה. בתוך קירות הגרניט העבים של יותר מ-8 מטרים, שניצבו מעל פני השטח, היה אגם מלאכותי, (ולמעשה בריכה - ראו האיור משמאל) בן כ-16 דונם. צינורות מים מברזל יצוק הסתעפו מהמאגר ברחבי העיר. המאגר נהרס בשנת 1900.
ראו גם

מערכת הובלת המים לעיר ניו יורק
ביאורים

↑  כלומר, שיפוע של 20 מטר ירידה אנכית על כל קילומטר מרחק.
↑  מלט הידראולי הוא סוג של מלט יבש אבקתי שמתקבע ומתקשה לאחר אינטראקציה עם מים. ההמצאה הראשונית שלה מתוארכת לאימפריה הרומית, והיא ממשיכה להיות בשימוש נרחב בפרויקטי בנייה ותיקון כיום. סימוכין כאן.
הערות שוליים

↑  Dechillo Suzanne, Old Croton Aqueduct For Walkers, Not Water, The New York Times. February 20, 1987
1 2  Old Croton Aqueduct Trail, NYC Parks - Official Website of the New York City Department of Parks & Recreation
↑  Burrows, Edwin G. and Wallace, Mike., 1999. Gotham: A History of New York City to 1898. New York: Oxford University Press. pp. 360, 362, 589
1 2  Dwyer Jim, A Stunning Link to New York's Past Makes a Long-Awaited Return, The New York Times, June 4, 2015
↑  History of the High Bridge, NYC Parks - Official Website of the New York City Department of Parks & Recreation
↑  New York City Parks Department, "Van Cortlandt Park, Borough of the Bronx: Restoration Master Plan (PDF), S-Media.NYC.Gov, pp. 46-47
1 2  Croton Water Supply System, ASCE - Metropolitan Section
↑  History of the High Bridge, NYC Parks - New York City Department of Parks & Recreation
↑  Great Lawn, Central Park - The Official Website
↑  Old Croton Aqueduct Trail - Central Park, NYC Parks - Official Website of the New York City Department of Parks & Recreation
↑  Croton Water Supply System, ASCE - Metropolitan Section
↑  Wegmann, Edward 1896. The Water-Supply of the City of New York. 1658-1895. New York: John Wiley & Sons. pp. 76–77
↑  Gray Christopher, The High Bridge Water Tower; Fire-Damaged Landmark To Get $900,000 Repairs, The New York Times, October 9, 1988
↑  The Croton Waterworks, High Bridge Reservoir, CrotonAqueduct.wordpress.com
↑  Old Croton Aqueduct Trail - New York Pubkic Library, NYC Parks - Official Website of the New York City Department of Parks & Recreation
מאגר המים הסופי (תמונה משנת 1842), היכן שממוקמים היום הספרייה המרכזית של העיר ובראיינט פארק (אנ')
התזמורת הסקסונית הממלכתית של דרזדן

| --- | --- |

 תאריך ייסוד:  1548 
 מייסד:  מוריץ, הנסיך הבוחר מסקסוניה 
 מדינה:  גרמניה גרמניה
 מיקום:  דרזדן, גרמניה
 אולם קונצרטים:  זמפר-אופרה
 מנצח:  דניאלה גאטי
 פרסים:  אקו קלאסיק להרכב/תזמורת 
 אתר רשמי
 
התזמורת הסקסונית הממלכתית של דרזדן (בגרמנית: Sächsische Staatskapelle Dresden) היא תזמורת סימפונית שמקום מושבה הקבוע בדרזדן, גרמניה. היא נוסדה בשנת 1548, אחת התזמורות הוותיקות ביותר בעולם.
הרבה מנצחים ראשיים ידועי שם כיהנו בתזמורת בשנות קיומה. בראשית קיומה, היה היינריך שיץ קשור עמה ובמאה ה-19 היו קרל מריה פון ובר וריכרד וגנר בין מנצחיה הראשיים. במאה ה-20 נקשר שמו של ריכרד שטראוס בתזמורת, הן כמנצח והן כמלחין, וכמה מיצירותיו הועלו שם בהצגות בכורה. גם קרל בהם ורודולף קמפה היו בין מנצחיה הראשיים.
הרברט בלומסטדט היה מנהל מוזיקלי של הסטאסטקאפלה משנת 1975 עד 1985. הוא הקליט איתם את כל תשע הסימפוניות של בטהובן.
ג'וזפה סינופולי היה מנצחה הראשי עד מותו בשנת 2001. באוגוסט 2002 קיבל עליו ברנרד הייטינק משרה זו. משנת 2007 ועד 2010 היה פאביו לואיזי המנהל המוזיקלי של התזמורת ואחריו שימש כריסטיאן תילמן בתפקיד זה. החל משנת 2024 המנהל המוזיקלי הוא דניאלה גאטי.
מנצחים ראשיים

דניאלה גאטי (2024 - ממשיך)
כריסטיאן תילמן (2012 - 2024)
פאביו לואיזי (2007 - 2010)
ברנרד הייטינק (2002 - 2004)
ג'וזפה סינופולי (1992 - 2001)
האנס פונק (1985 - 1990)
הרברט בלומסטדט (1975 - 1985)
מרטין טורנובסקי (1966 - 1968)
קורט זנדרלינג (1964 - 1967)
אוטמר זואיטנר (1960 - 1964)
לוברו פון מאטאצ'יץ' (1956 - 1958)
פראנץ קונוויצ'ני (1953 - 1955)
רודולף קמפה (1949 - 1953)
יוזף קיילברת (1945 - 1950)
קרל אלמנדורף (1943 - 1944)
קרל בהם (1934 - 1943)
פריץ בוש (1922 - 1933)
פריץ ריינר (1914 - 1921)
ארנסט פון שוך (1884 - 1914)
פראנץ וילנר (1877 - 1884)
יוליוס ריץ (1874 - 1877)
אקדח הזנקה

אקדח הזנקה בעת שימוש בתחרות אתלטיקה בגרמניה המזרחית בשנת 1961
אקדח הזנקה הוא אקדח ללא אפשרות ירי אמיתי, כאשר לאקדח מוכנסים כדורי סרק אשר יוצרים אפקט רעש ירי. השימוש באקדחי סרק מצוי בתעשיית הקולנוע ובתחרויות ספורט. אקדח הזנקה אסור לשימוש על פי חוק במדינת ישראל.
החל מאולימפיאדת 1948 חוברו אקדחי ההזנקה באולימפיאדה למערכות אלקטרוניות.
ניתן להפוך אקדח הזנקה לאקדח אמיתי, ועקב שימוש של עבריינים בכך הוגבל השימוש באקדחי הזנקה בבריטניה ונאסר השימוש באקדח מסוג Bruni Olympic .380 BBM.‏
נמצא כי אקדח הזנקה מקנה יתרון לספורטאי שנמצא סמוך יותר לאקדח. כדי להתמודד עם בעיה זו מארגנים של אירועי ספורט הוסיפו רמקולים שישמיעו את רעש הפתיחה במקביל, אולם חלק מהספורטאים עדיין חיכו ליריית הפתיחה ה"אמיתית". בעקבות זאת באולימפיאדת ונקובר (2010) הוכנסה לשימוש טכנולוגיה חדשה של אקדח הזנקה "שקט".
הערות שוליים

↑  צו 'איירסופט' - תיקון חוק כלי ירייה בנוגע ל'דמויי כלי ירייה', באתר gov.il, ‏05.09.2024
↑  The Timekeeping Tech that Keeps the Olympics Fair
↑  "Starting pistol, Olympic .38BB used in gang warfare to be banned" (באנגלית). ISSN 0140-0460. נבדק ב-2021-09-07.
↑  Under starter's orders, the latest weapon to be outlawed, The Independent, ‏22 באוקטובר 2011 (באנגלית)
↑  The Speed of Sound is too Slow for Olympic Athletes, The Atlantic.
ערך זה הוא קצרמרבנושא ספורט. אתם מוזמנים לתרום לוויקיפדיה ו.
דניאלה גאטי

| --- | --- |

 לידה:  6 בנובמבר 1961 (בן 63) מילאנו, איטליה 
 מוקד פעילות:  איטליה 
 תקופת הפעילות:  מ-1992 
 מקום לימודים:  הקונסרבטוריון של מילאנו 
 סוגה:  מוזיקה קלאסית 
 שפה מועדפת:  איטלקית 
 חברת תקליטים:  RCA רקורדס 
 www.danielegatti.eu
 פרופיל ב-IMDb
 
דניאלה גאטי מנצח על קונצרט בארמון קווירינל ברומא.
דניאלֶה גאטי (באיטלקית: Daniele Gatti, נולד ב-6 בנובמבר 1961) הוא מנצח איטלקי.
גאטי נולד במילאנו. הוא היה המנצח הראשי של תזמורת האקדמיה הלאומית למוזיקה סנטה צ'צ'יליה ברומא משנת 1992 עד 1997. ב-1997 התמנה למנהל המוזיקלי של תזמורת התיאטרו קומונאלה די בולוניה. כמו כן כיהן כמנצח ראשי אורח של בית האופרה המלכותי, קובנט גארדן בלונדון. ב-2005 הוזמן גאטי, יחד עם זובין מהטה וכריסטיאן תילמן, לנצח בקונצרט חגיגי לציון יובל החמישים לפתיחה המחודשת, לאחר שיפוצים מקיפים, של האופרה של וינה בשנת 1955. הופעתו הראשונה בפסטיבל ביירוית הייתה בהפקה של שטפאן הרהיין לפרסיפאל בשנת 2008.
בשנת 1994 הופיע גאטי לראשונה כמנצח אורח עם התזמורת הפילהרמונית המלכותית. ללא שהיות הוצעה לו משרת המנצח הראשי של הפילהרמונית, והוא החל לכהן במשרה בשנת 1996. גאטי נחשב למי שהחזיר את הפילהרמונית למעמדה הקודם בהשוואה לשאר התזמורות העיקריות בלונדון. בתקופת כהונתו, ב-2004, השיגה הפילהרמונית את מושב הקבע הראשון שלה בקאדוגן הול.
באפריל 2007 היה גאטי אחד משמונה מנצחי תזמורות בריטיות שאישרו בחתימתם את הקריאה לקידום המוזיקה הקלאסית בעשר השנים הבאות, "בונים על מצוינות: תזמורות למאה ה-21", להגברת נוכחות המוזיקה הקלאסית בממלכה המאוחדת, לרבות מתן כניסה חופשית לכל הילדים בבתי הספר הבריטיים לקונצרט של מוזיקה קלאסית. ב-2009 פרש גאטי מתפקידו כמנצח הראשי של הפילהרמונית המלכותית והיה למנצח כבוד של התזמורת.
גאטי היה המנהל המוזיקלי של התזמורת הלאומית של צרפת משנת 2008 עד 2016. הוא היה מנצח ראשי של האופרה של ציריך משנת 2009 עד 2012. באוקטובר 2014 מינתה תזמורת הקונצרטחבאו המלכותית את גאטי למנצח הראשי השביעי שלה, מינוי שנכנס לתוקף בספטמבר 2016.
במאי 2016 התמנה גאטי ליועץ אמנותי של התזמורת הקאמרית מאהלר ובאותה השנה החל ללמד באקדמיה מוזיקלה קיניאנה.
באוגוסט 2018 פוטר מתפקיד המנהל המוזיקלי של תזמורת הקונצרטחבאו המלכותית בעקבות טענות על התנהגות לא הולמת שהועלו על ידי מספר נשים החברות בתזמורת. הטענות הועלו בעקבות פרסום תחקיר של ה"וושינגטון פוסט", שבו נטען שגאטי ומנהלים מוזיקליים בכירים נוספים הטרידו מינית במשך שנים נשים עמם עבדו.
בשנת 2024 התמנה למנצח הראשי של התזמורת הסקסונית הממלכתית של דרזדן.
הערות שוליים

↑  הילרי פינץ', "מחולל השינוי", מגזין המוזיקה של ה-BBC, ספטמבר 2000
↑  אריקה ג'יל, הגארדיאן, "מעודן אך בוטח" 20 בספטמבר 1999
↑  לואיז ג'ורי, האינדיפנדנט, "הפילהרמונית של לונדון מקבלת מרכז קונצרטים" 8 בינואר 2002
↑  שרלוט היגינס, מדור חינוך. "תזמורות מעודדות קונצרטים חופשיים לילדים". הגארדיאן, 20 באפריל 2007
↑  http://www.gramophone.co.uk/newsMainTemplate.asp?storyID=2790&newssectionID=1 מרטין קאלינגפורד, גרמופון UK, "שארל דיטואה נכנס לתפקיד מנצח התזמורת הפילהרמונית המלכותית, 20 באפריל 2007
↑  http://www.concertgebouworkest.nl/en/News/News-overview/2014-2015/Daniele-Gatti-appointed-chief-conductor-of-RCO/ דניאלה גאטי התמנה למנצח ראשי של תזמורת קונצרטחבאו, 3 באוקטובר 2014
↑  The Royal Concertgebouw Orchestra terminates cooperation with chief conductor Daniele Gatti, ‏2 באוגוסט 2018 (ארכיון)
↑  Anne Midgette and Peggy McGlone, Assaults in dressing rooms. Groping during lessons. Classical musicians reveal a profession rife with harassment., Washington Post, ‏26 ביולי 2018
↑   אמיר מנדל, המנהל המוזיקלי של הקונצרטחבאו באמסטרדם פוטר בעקבות התנהגות מינית פסולה, באתר הארץ, 2 באוגוסט 2018
| --- | --- |
בקרת זהויות :  NLI: 987007303804305171  PLWABN: 9810593483805606  BIBSYS: 7036703  BNE: XX4896311  BnF: cb13956611x (data)  GND: 134821963  ICCU: RAVV097758  ISNI: 0000 0001 1456 0509  LCCN: no97024414  LNB: 000308287  MusicBrainz: 0276524d-3404-408c-ab8c-e157df2f6472  NKC: xx0152780  NLK: KAC2020P6077  NSK: 000478468  NTA: 104110090  RERO: 02-A003282575  SNAC: w6vb0vf6  SUDOC: 078617944  VIAF: 119587986   WorldCat (עם VIAF): 119587986
ספיירו 2: זעמו של ריפטו!

| --- | --- |

 כללי
 תאריך הוצאה:  2 בנובמבר 1999
 סוגה:  משחק פלטפורמה משחק וידאו לשחקן יחיד
 מספר שחקנים:  1
 פיתוח:  משחקי אינסומניאק
 הוצאה לאור:  סוני קומפיוטר אנטרטיינמנט
 ארץ מקור:  ארצות הברית
 שפות:  אנגלית
 הפצה:  פלייסטיישן, פלייסטיישן נייד
 סדרה:  ספיירו
 דרישות תוכנה
 מצבי משחק:  משחק וידאו לשחקן יחיד
 פלטפורמות:  פלייסטיישן, פלייסטיישן נייד
 המשחק הקודם:  ספיירו הדרקון
 המשחק הבא:  Spyro Reignited Trilogy
 
 אתר רשמי
ספיירו 2: זעמו של ריפטו! (באנגלית: !Spyro 2: Ripto's Rage) הוא משחק פלטפורמה אשר פותח בידי חברת משחקי אינסומניאק ויצא לאור ב-1999 תחת שיווקה של חברת סוני קומפיוטר אנטרטיינמנט עבור קונסולת הפלייסטיישן.
עלילת המשחק סובבת את הדרקון הסגול ספיירו (אנ'), המטייל בין עולמות שונים ומציל את יושביהם מאויבים מרושעים. זה המשחק השני בסדרת ספיירו (אנ'), ובדומה לקודמו, הוא זכה להצלחה רבה. רימייק של המשחק שוחרר ב-2018 כחלק מטרילוגיית ריאיגנייטד.
משחקיות

פלטפורמת המשחק היא תלת־ממדית ובתוכה מניע השחקן את דמותו של ספיירו, דרקון סגול המטייל בין עולמות שונים ועוזר ליושביהם. הממלכה בה מתרחשת העלילה נקראת אוולאר, והיא מיושבת בידי שלוש ערי-בית. כל עיר מייצגת שלב חדש במשחק, ומכילה מספר שערים, מעין דלתות קסומות, המהווים מעבר לעולמות אחרים. השחקן נדרש לבקר בכל העולמות ולעזור ליושביהם על ידי ביצוע משימות וסילוק האויבים שפלשו לביתם.
לרשותו של השחקן עומדות כמה יכולות ומתקפות: קפיצה, תעופה, נשיפת אש והתגלגלות. יכולות נוספות כגון שחייה וטיפוס ניתנות לרכישה בתמורה ליהלומים מהדמות מאניבאגס לאורך העלילה. כמו כן, משימות מסוימות מחייבות מעין כוחות על, כגון התנגשות חזקה במיוחד או להבת קיפאון, המוענקות לשחקן לזמן קצוב.
מד החיים של השחקן מיוצג על ידי ספארקס, גחלילית המלווה את ספיירו, אשר צבעיה מעידים על נקודות החיים שנותרו בידיו. צבע צהוב פירושו חיים מלאים, צבע כחול מצביע על חצי כוח, וצבע ירוק מעיד על גסיסה. אם השחקן נפגע פעם נוספת כאשר הגחלילית כבר ירוקה, נעלמת ספארקס לחלוטין, ופגיעה נוספת מובילה למוות הגוזל מנת חיים אחת, ומשיב את השחקן לנקודת השמירה האחרונה. מילוי מד החיים מתבצע באמצעות הריגת חיות שונות, אשר עם מותן הופכות לפרפרים הנאכלים בידי ספארקס. שמירה או צ'קפוינט נעשית דרך דמותה של הפיה זואי, המוצבת במקומות שונים במשחק.
ברחבי העולם פזורים יהלומים בצבעים שונים, לעיתים בתוך כדים שיש לנפץ, אותם נדרש השחקן לאסוף על מנת לרכוש יכולות נוספות, כגון שחייה לדוגמה, ובכדי לפתוח שערים נעולים לעולמות אחרים. כמו כן יש ללקט את אבני החן היקרות, אשר השגתן תלויה בהשלמת משימות צדדיות שהדמויות הרבות שספיירו פוגש מציבות בפניו.
כל עולם חדש אליו נכנס השחקן מלווה בסרטון פתיחה קצר, המתאר את האויב בו נתקלו תושבי המקום טרם הגעתו של ספיירו אליהם, ועם סיום השלב מופיע גם סרטון סיום, המציג את השינוי שנוצר. חלק קטן מהעולמות הם "שלבי מרוצים", כאשר השחקן נדרש להשלים מספר משימות תחת שעון עצר.
מטרת המשחק היא כניסה לכל השערים, מעבר פלטפורמות בעלות דרגות קושי שונות, איסוף היהלומים ואבני החן, וחזרה לעיר הבית דרך פורטל חדש. עם יציאתו של השחקן מכל עולם הוא מקבל טליסמאן, מעין קמע המסמל את הצלחתו, הנחוץ לצורך התקדמות במשחק. לאחר השלמת כל העולמות בעיר בית מסוימת, מגיע השחקן לשלב לחימה סופי במעין ארנה או זירה, בה מחכה לו בוס חזק במיוחד.
דמויות

| --- | --- |
 ספיירו הדרקון: דרקון סגול המהווה את הפרוטגוניסט של המשחק ובו שולט השחקן.  ספארקס הגחלילית: גחלילית המלווה את ספיירו אשר צבעיה מסמלים את בריאותו.  האנטר הברדלס: ברדלס המסתובב בעולמות השונים ונתקל בספיירו מעת לעת. האנטר מציע לשחקן משימות צדדיות שונות, וכן מלמד אותו על יכולותיו.  מאניבאגס הדוב: דוב חמדן הדורש מספיירו תשלומים בדמות יהלומים עבור למידת יכולות חדשות ופתיחת פורטלים נעולים.  הפרופסור החפרפרת: חפרפרת קטנה ומלומדת אשר מנסה להביס את ריפטו בדרכי תחבולה.:  זואי הפיה: פיה הנמצאת בכל אחד מהערים והעולמות, ולמעשה מגשימה את פונקציית השמירה או הצ'קפוינט של המשחק.  אלורה הסאטירית: סאטירית המצויה לרוב בערים הראשיות, ופותחת בפני ספיירו את שלבי הסיום של הלחימה בבוסים.  ריפטו הדינוזאור: דינוזאור אכזרי אשר השתלט על אוולאר המהווה את האנטגוניסט של המשחק ואותו מנסה השחקן להביס.  קראש המפלץ: מפלץ גדול וכחול דמוי זוחל המשרת את גחמותיו של ריפטו, ומופיע במשחק בתור הבוס של העיר הראשונה.  גולפ המפלץ: מפלץ גדול וירוק דמוי זוחל המשרת את גחמותיו של ריפטו, ומופיע במשחק בתור הבוס של העיר השנייה.
עלילה

עלילת המשחק מתרחשת מספר שנים לאחר אירועי ספיירו הדרקון. ספיירו וספארקס מואסים בגשמים התכופים הפוקדים את עולם הארטיזנים שבממלכת הדרקונים, ומחליטים לצאת לנופש קצר בחופי הדרקון. אולם עם כניסתם לפורטל, הם מגיעים בטעות לממלכת אוולאר הסמוכה, ומגלים כי זומנו לשם בידי אלורה, האנטר והפרופסור.
השלושה מסבירים להם כי שבוע אחד קודם לכן הם ערכו ניסויים בפורטל מיוחד וזימנו בטעות מכשף מרושע דמוי דינוזאור הקרוי ריפטו, יחד עם שני משרתיו המפלצתיים, קראש וגולפ. העולם החדש ונטול הדרקונים אליו הגיע מצא חן בעיניו, והוא גמר אומר בדעתו לכבוש את ממלכתו.
בניסיון להציל את המצב משביתים הפרופסור וחבריו את הפורטל ומפזרים את אבני החן הקסומות המפעילות אותו בכל רחבי הממלכה. כאשר ריפטו ומשרתיו עוזבים על מנת לאסוף אותן, מחליטה אלורה לזמן דרקון אשר יעזור להם להילחם נגדו, מה שהוביל את ספיירו אליהם.
עלילה > יער הקיץ

יער הקיץ היא עיר בית המורכבת מטירה קטנה ומיוערת, שמדשאותיה מלאות באגמים ונהרות. ישנם שבעה שערי עולמות ברחבי העיר, ועם השלמתם נאלץ מגיע ספיירו לשלב הבוס הסופי, בו נמצא קראש, המפלץ הראשון של ריפטו.
עלילה > יער הקיץ > גלימר

גלימר, שפירושו נצנוץ, הוא עולם פורה ומלא במחצבים. תושביו הם ירבועים העובדים ככורים. זה הוא המקום הראשון אליו מגיע ספיירו עם בואו לאוולאר, אפילו לפני יער הקיץ, המשמש כעיר הבית של גלימר. הירבועים מבקשים את עזרתו בסילוק נחיל לטאות אשר פלש לעולמם.
ישנן שלוש אבני חן המצויות בגלימר, ובכדי להשיגן נדרש ספיירו להשלים שלוש משימות, שתיים הכרוכות בהדלקת מנורות עשויות יהלומים, ואחת בסילוק לטאות המסתתרות תחת האדמה. עם סיום השלב מקבל ספיירו טליסמאן בצורת מכוש מוזהב.
עלילה > יער הקיץ > איידול ספרינגס

איידול ספרינגס, או מעיינות האלילים, הוא עולם הררי וירוק שיושביו, בעלי מלאכה ואומנים השוקדים באובססיביות על בניית אלילי עץ, נדהמים לגלות כי הפסלים שבנו התעוררו לחיים והכריזו עליהם מלחמה. בכדי לסיים את השלב יש להביס מספר אלילים בעלי דרגות חוזק שונות.
ישנן שתי אבני חן ברחבי העולם, והשגתן כרוכה בשלוש משימות של השלמת משחקי פאזלים שונים, ובמשימה אחת של ניפוץ פסלים גבוהים עליהן נתקעו נשות האומנים, אשר יורדות מטה ופותחות בריקוד גשם על מנת לגרש אליל חזק במיוחד. עם סיום השלב מקבל ספיירו טליסמאן בצורת אליל עשוי ברקת.
עלילה > יער הקיץ > קולוסוס

קולוסוס הוא עולם הררי ומושלג המאוכלס בנזירים שמתגוררים במקדשים. הם הגעתו למקום מבקשים ממנו הנזירים כי יעזור להם להילחם במפלצת יטי אשר פלשה לעולמם. ספיירו נאלץ לעבור דרך סדרת מקדשים הנפתחים עבורו באמצעות יכולות הטלקינזיס של הנזירים, ולהילחם לאורך הדרך בעזים וביאקים. עם הגעתו לשלב הסופי, מתחיל היטי לקפוץ על הרצפה עד שפסל כבד נופל עליו ומוחץ אותו, ללא כל מאבק.
שתיים מתוך שלושת אבני החן המצויות בקולוסוס נמסרות לספיירו לאחר ניצחון בטורניר הוקי קרח קצר, ואבן נוספת ניתנת לו מידי הפרופסור, המבקש ממנו את עזרתו במטלה מיוחדת הכרוכה בסילוק רוחות רעות הרודפות את פסלי הנזירים. עם סיום השלב מקבל ספיירו טליסמאן בצורת פסלון מוזהב של נזיר.
עלילה > יער הקיץ > הוריקוס

הוריקוס הוא עולם קריר וחשוך המצוי תחת סופת גשמים נצחית. יושביו קרויים אלקטרולים, והם מבקשים את עזרתו של ספיירו בהבסת טוחני הברגים, יצורים גדולים ודמויי אדם בעלי חוש טכנולוגי, אשר הקימו מחסומים חשמליים וחיבלו בתחנת הכוח המקומית.
כל שלושת אבני החן הנמצאות בהוריקוס דורשות מספיירו, בדרך כלשהי, להפיח חיים במכונות שהשביתו טוחני הברגים, החל בהחזרת נורות חשמליות לבתיהן, וכלה בקפיצה ותמרון על גבי מאווררי ענק. עם סיום השלב מקבל ספיירו טליסמאן בצורת גלגל שיניים מוזהב.
עלילה > יער הקיץ > סאני ביץ'

סאני ביץ', או חוף קיצי, כשמו, הוא עולם חולי המצוי על שפת הים. יושביו הם צבי ענק המותקפים בידי אויבים הקרויים "עובדי המים", מעין יצורים דמויי אדם הלבושים בחליפות צלילה משוריינות, ובידי פינגווינים חמושים באתי חפירה. הם מבקשים את עזרתו של ספיירו בהגנה על הצבים הקטנים שזה עתה בקעו, אותם מנסים עובדי המים לגנוב.
ישנן שלוש אבני חן ברחבי החוף, שתיים מהן מגיעות לידיו של ספיירו לאחר שהוא מונע מהצבים הקטנים לקפוץ לתוך קדרה רותחת בה מתבשל מרק, ואחת נוספת כאשר הוא מפוצץ את כל ארגזי המתכת המצויים בחוף, ומחלץ מהם את הצבים הקטנים שנכלאו בידי עובדי המים. עם סיום השלב מקבל ספיירו טליסמאן בצורת מדליון מוזהב המשובץ בצב עשוי ברקת.
עלילה > יער הקיץ > אקווריה טאוורס

אקווריה טאוורס או מגדלי המים הוא עולם תת-מימי המסתכם במעין מבנה משונה שמחציתו תחנת מחקר ומחציתו מערה. יושבי המקום הם סוסוני ים המבקשים מספיירו להצילם מעובדי המים, אותם אויבים שפגש קודם לכן בסאני ביץ', לאחר שסגרו את אספקת המים של התחנה. ספיירו נלחם בעובדים, בסרטנים ובכרישים-רובוטים, ובו זמנית מפעיל את כל המשאבות אשר מציפות את התחנה מחדש.
השגת שלושת אבני החן המצויות בעולם כרוכה בשתי מטלות מיוחדות עבור דמותו של האנטר הצ'יטה, המבקש מספיירו לעזור לו לביית את חתול הים שלו באמצעות רכיבה עליו דרך טבעות, וכן במשימת חילוץ עבור מלך סוסוני הים, פליפי, שילדיו נחטפו בידי עובדי המים ונכלאו בשישה מגדלים ברחבי התחנה. עם סיום השלב מקבל ספיירו טליסמאן בצורת קונכייה.
עלילה > יער הקיץ > אושן ספידווי

אושן ספידווי או מרוץ האוקיינוס הוא עולם מרוצים המצוי בסביבת הים, בו נדרש ספיירו להשלים ארבע מטלות שונות לפני עצירתו של שעון העצר המופעל עם תחילת השלב. המשימות כוללות מעבר דרך שמונה טבעות ושמונה שערי חשמל, וכן שריפת שמונה סירות ושמונה מכוניות. עם סיום השלב תעניק מלכת הדגים אבן חן בודדת לספיירו.
עלילה > גבעות הסתיו

גבעות הסתיו היא עיר הבית השנייה, המורכבת מטירה רחבה ומדשאותיה, המוקפות כולן בחומות ענק. ישנם עשרה שערי עולמות המצויים מחוץ לטירה ובתוכה, ועם השלמתם מגיע ספיירו לשלב הבוס בו הוא מתמודד מול גולפ, המפלץ השני של ריפטו.
עלילה > גבעות הסתיו > סקלוס באדלנדס

סקלוס באדלנדס הוא עולם מדברי וצחיח, עתיר באגמי לבה רותחים ובשלדי דינוזאורים. תושביו הם אנשי מערות, המותקפים יום וליל בידי שלל מפלצות, ביניהן מכשפי אש, לטאות ענק, וקרפדות. ישנן שלוש אבני חן ברחבי העולם, כאשר שתיים מהן מגיעות לידיו של ספיירו לאחר שהוא מסייע לאחד מאנשי המערות בסילוק הלטאות שזה עתה בקעו בכפרו. אבן החן השלישית נמסרת לספיירו לאחר שהוא אוסף את כל עצמותיו של איש מערות מנוח, ומשיב אותן לחברו. עם סיום השלב מקבל ספיירו טליסמאן בצורת עצם מוזהבת.
עלילה > גבעות הסתיו > קריסטל גלסייר

קריסטל גלסייר או קרחון הקריסטלים הוא עולם הררי, קפוא, ומושלג, המאוכלס באסקימואים הנרדפים בידי מכשפי קרח וארנבים מקורננים. שתי אבני החן המצויות בעולם נמסרות לספיירו מידי השמאנים של שבטי המקומיים. אחת מהן כרוכה בלחימה ביצורים דמויי עכביש המכונים דרקלטים, המסתתרים בנקיקים שבין הקרחונים, והשנייה ניתנת לספיירו לאחר שהוא מוצא את ג'ורג', נמר השלג של אחד השמאנים. עם סיום השלב מקבל ספיירו טליסמאן בצורת קרחון דמוי קריסטל.
עלילה > גבעות הסתיו > בריז הארבור

בריז הארבור היא עיר נמל לילית המשמשת כתחנת עגינה עבור ספינות מעופפות. יושבי העיר הם ציפורי ענק, הנמצאים במלחמה מתמדת עם אויביהם המושבעים, הלרוות, המכבות את דודי החימום שלהן. שתי אבני החן המצויות בנמל נמסרות לספיירו דרך שתי משימות, האחת כרוכה בסילוק מוקשים מעופפים שהלרוות טמנו ברחבי המקום, והשנייה היא מעין מרוץ רכיבה על עגלת מסילות ואיסוף כל גלגלי השיניים שהציפורים איבדו. עם סיום השלב מקבל ספיירו טליסמאן בצורת עוגן מוזהב.
עלילה > גבעות הסתיו > זפיר

זפיר או צפריר הוא עולם מלא בשדות ירוקים, ביתן של הלרוות, בהן נתקל ספיירו בשלב הקודם, בריז הארבור, רק שהפעם הן אלו שמבקשות את הגנתו מפני ציפורי הענק, אשר מרחפות מעליהם ומטילות פצצות.
שתיים מתוך ארבעת אבני החן המצויות בשלב נמסרות לספיירו לאחר שהוא עוזר לאחת הלרוות למצוא את חיית המחמד שלה, מעין שילוב בין פיל לג'ירף. אבן נוספת ניתנת לו מידי הפרופסור, המבקש ממנו לסייע לו בניסוי לבחינת זרעי הצמח המיוחדים שפיתח. האבן האחרונה נמצאת בידיה של לרווה נוספת, רומיאו, המחפש אחר אהובתו, יוליה. עם סיום השלב מקבל ספיירו טליסמאן בצורת מוקש עשוי אודם.
עלילה > גבעות הסתיו > סקורץ'

סקורץ' הוא עולם מדברי וחמים בעל מאפיינים מזרח תיכוניים. עלילתו סובבת שני ילדים, הנדל וגרטה, שדרכיהם אבדו בתוך ארמון מצרי, וספיירו מתבקש לעזור להם למצוא אחד את השנייה. לאחר שהוא מפלס את דרכו ונלחם בגמלים ובחובשי-טורבנים שונים, משיג ספיירו שתי אבני חן, אחת מידיו של הנדל, המבקש ממנו להרים את כל דגלי הטירה למעלה התורן, והשנייה מידיו של האנטר, אשר זקוק לשותף שיסייע לו לאסוף את כל הקופים המסתתרים על עצי הדקל. עם סיום השלב מקבל ספיירו טליסמאן בצורת חרפושית משובצת זהב וברקת.